# ma Epanja

| ma Epanja
 España |
| --- |
|  len ma |  sitelen lawa |
| **kalama musi ma** |
| Marcha Real (kalama musi pi jan lawa)  |
|  |
| ma Epanja (laso pimeja) lon kulupu ma Elopa (laso walo) |
| ma tomo lawa | ma tomo Masi |
| toki lawa | toki Katejano |
| toki ante | toki Katala
toki Kaleko
toki Atulejone
toki Ekala
toki Alane |
| nasin lawa | nasin pi jan ale |
| jan lawa | jan lawa Pelipe nanpa luka wan
jan Peto Sanse |
| mani | mani Elopa (€) |
| ISO 3166 | ES |

**ma Epanja** (toki Epanja la: *España*) li ma lon ma Elopa li lon kulupu ma Elopa. ona li lon poka pi ma Potuke li lon poka pi ma Kanse li lon poka pi ma Antola. poka wan la telo Alansi li lon. poka ante la telo Mesitelanejo li lon. suli la ma suli Apika li lon poka ante pi ma Mesitelanejo tan ma Epanja. mute suli pi ma Epanja li lon ma Ipelija. taso ma Epanja li lawa e ma weka ante. ma Epanja li lawa e ma lili mute (toki Epanja la: *comunidades autónomas*, "kulupu pi lawa sama"). ma lili lawa li ma Masi la ma tomo lawa Masi li lon.

## tenpo pini

### tenpo majuna

kulupu nanpa wan li kulupu Ipelo (*Íberos*). tenpo pini mute mute la ona li kama lon ma ni tan ma Apika. ona li awen lon tan seli pi ma Epanja lon ma suli pi ma ni. tenpo pini mute mute la kulupu ante li kin lon ma Epanja. nimi ona li kulupu Esuka. toki Esuka li toki Palato-elopa ala.

kulupu Penikijo (*Fenicios*) li kama tan seli li lon ma tomo Kasi (toki Katejano la: *Cádiz*).

tenpo suno kama mute mute la kulupu Loma li kama lon **ma Ipanija** (toki Lasina la: *Hispania*). ona li pana kin e *toki Lasina* tawa ma Epanja e nasin kulupu ona.

tenpo jan Okuse la lipu ma pi ma Ipanija
tenpo moli pi ma Loma la kulupu Keman li kama la ona li awen lon ni li open e kulupu sin: ma Pisikoto (toki Epanja la: *Visigodos*).

### tenpo meso

kulupu *Alapi* li utala e ma Pisikoto li lawa e ma Epanja. ma tomo lawa ona li ma tomo Toleto (toki Katejano la: *Toledo*) li ma tomo Kotopa (*Córdoba*).

tenpo sike nanpa 718 la kulupu pi ma Atulija li utala e kulupu Alapi, jan sona li nimi e ni: utala suli sin (toki Epanja la: *Reconquista*). ona li kulupu pi nasin sewi Katolika. tenpo suno kama mute mute la ona li lawa e ma ni: ona li jo e ma lawa tu wan: ma Alakon (toki Katejano la: *Aragón*) e ma Napala (*Navarra*) e ma Kasija (*Castilla*).

jan lawa pi ma Alakon en jan lawa pi ma Kasija li kama wan. **ma Epanja li kama**.

### tenpo sin

tenpo sike nanpa 1492 la jan Kitopa Kolon li kama sona e ma Amelika. tan ni la, ma Epanja li kama jo e ma mute pi ma Amelika li kama jo e mani mute tan ma Amelika e kiwen mani.

jan Kitopa Kolon li kama ma Amelika
jan lawa Isapela nanpa wan (toki Epanja la: *Isabel I*) li moli la jan Wana 'nasa' (toki Epanja la: *Juana 'la Loca'*) li kama jan lawa. tenpo sike nanpa 1496 la kulupu mama Tatamala (toki Epanja la: *Dinastía Trastámara*) en kulupu mama Kapuko (toki Tosi la: *Haus Habsburg*) li kama wan. tan ni la, jan Kalo li kama. tenpo sike nanpa 1518 la jan lawa Kalo nanpa luka pi ma Tosi (toki Tosi la: *Kalo V. von Deutschland*) li kama jan lawa pi ma Epanja.

kulupu pi jan suli pi ma Epanja li pilin ike tan jan Kalo nanpa wan tan ni: ona li weka, li tan ma ante, li lawa lili. tan ni la, jan suli pi ma Epanja li open e utala, nimi ona li **utala kulupu pi ma Kasija** (toki Epanja la: *Guerra de las comunidades de Castilla*).

## toki

toki lawa pi ma Epanja li toki Epanja. sama la toki Katala en toki Kaleko en toki Ekala en toki Alane li toki lawa lon ma lili pi ma Epanja. toki Alakon en toki Asitulija li suli kin.

## ma

insa pi ma Epanja li ma supa suli *La Meseta*.

## ma kipisi

ma
Kalisija
ma Nawala
ma
Masi
ma
La Lijoka
ma Alakon
ma Katala
ma Komunita
Walensija
ma
Kasila-Lamansa
ma
Ekematula
*ma Potuke*
ma
Kasila-Lejon
ma Atulija
ma Kantapija
ma
Esuka
ma
Musija
ma Antalusija
ma tomo Sejuta
ma tomo
Melija
*ma Kanse*
ma Isala
Palewale
ma Isala
Kanalija
*telo suli Mesitelane*
*telo suli
Notalansi*
*ma Antola*
*telo suli
Notalansi*
*Sipata (ma Juke)*
*ma Maloko*

ma Epanja la, nasin kipisi pi suli nanpa wan li ma "Comunidades Autónomoas" (toki pona la, ni li sama **"ante pi ma kipisi"** li jo e mute 19.

nasin kipisi pi suli nanpa tu la, **ma kipisi** li lon ante pi ma kipisi. ale la, ma kipisi 52 li lon. kin, lon ma ni la, ma tomo 8136 li lon (ni li ala lon poki sona ni):

| ante pi ma kipisi | ma kipisi | ma tomo lawa pi ma kipisi |
| --- | --- | --- |
|  ma Antalusija (ma kipisi 8) |  **ma Amelija** | ma tomo Amelija |
|  **ma Kasi** | ma tomo Kasi |
|  **ma Kotopa** | ma tomo Kotopa |
|  **ma Lanata** | ma tomo Lanata |
|  **ma Uwela** | ma tomo Uwela |
|  **ma Kajen** | ma tomo Kajen |
|  **ma Malaka** | ma tomo Malaka |
|  **ma Sewija** | **ma tomo Sewija** |
|  ma Alakon (ma kipisi 3) |  **ma Uwesa** | ma tomo Uwesa |
|  **ma Teluwe** | ma tomo Teluwe |
|  **ma Salakosa** | **ma tomo Salakosa** |
|  **ma Atulija** (ma kipisi 1) | **ma tomo Opijeto** |
|  **maIsala Palewale** (ma kipisi 1) | **ma tomo Palama** |
|  ma Esuka (ma kipisi 3) |  **ma Alapa** | **ma tomo Pitolija-Katesi** |
|  **ma Pisekaja** | ma tomo Pilapo |
|  **ma Kipukowa** | ma tomo Tonosija |
|  ma Isala Kanalija (ma kipisi 2) |  **ma Lapalama** | ma tomo Lapalama |
|  **ma Santaku pi Tenelipe** | **ma tomo Santaku pi Tenelipe** |
|  **ma Kantapija** (ma kipisi 1) | **ma tomo Santante** |
|  ma Kasila-Lejon (ma kipisi 9) |  **ma Apila** | ma tomo Apila |
|  **ma Puko** | ma tomo Puko |
|  **ma Lejon** | ma tomo Lejon |
|  **ma Palensija** | ma tomo Palensija |
|  **ma Salamanka** | ma tomo Salamanka |
|  **ma Sekopija** | ma tomo Sekopija |
|  **ma Solija** | ma tomo Solija |
|  **ma Pajatoli** | **ma tomo Pajatoli** |
|  **ma Samola** | ma tomo Samola |
|  ma Kasila-Lamansa (ma kipisi 5) |  **ma Lapase** | ma tomo Lapase |
|  **ma Sijuta Leja** | ma tomo Sijuta Leja |
|  **ma Kuwenka** | ma tomo Kuwenka |
|  **ma Kuwatalakala** | ma tomo Kuwatalakala |
|  **ma Toleto** | **ma tomo Toleto** |
|  ma Katala (ma kipisi 4) |  **ma Paselona** | **ma tomo Paselona** |
|  **ma Kilona** | ma tomo Kilona |
|  **ma Jelita** | ma tomo Jelita |
|  **ma Talakona** | ma tomo Talakona |
|  ma Ekematula (ma kipisi 2) |  **ma Patako** | ma tomo Patako |
|  **ma Katele** | ma tomo Katele |
|  ma Kalisija (ma kipisi 4) |  **ma Akolunja** | ma tomo Akolunja |
|  **ma Luko** | ma tomo Luko |
|  **ma Olense** | ma tomo Olense |
|  **ma Pontepeta** | ma tomo Pontepeta |
|  **ma** La **Lijoka** (ma kipisi 1) | **ma tomo Lokonjo** |
|  ma Masi (ma kipisi 1) | **ma tomo Masi** |
|  ma Musija (ma kipisi 1) | **ma tomo Musija** |
|  ma Nawala (ma kipisi 1) | ma tomo Ilunja |
|  ma Komunita Walensija (ma kipisi 3) |  **ma Alikante** | ma tomo Alikante |
|  **ma Kasejon** | ma tomo Kasejon pi Lapana |
|  **ma Walensija** | ma tomo Walensija |

## kulupu lipu pi toki Epanja

*lipu lawa: kulupu lipu pi toki Epanja*
* jan Mike te Kewante - jan Kiso tan ma Lamansa

## nasin sewi

mute suli pi jan Epanja li lon nasin sewi Katolika. taso, lipu nasin nanpa wan pi ma Epanja la, ma Epanja li jo e nasin sewi lawa ala.

ma Elopa

|  |  |
| --- | --- |
| ma Elopa lete | ma Ele · ma Esi · ma Isilan · ma Juke · ma Lawi · ma Lijatuwa · ma Nosiki · ma Sensa · ma Sumi · ma Tansi |
| ma Elopa pi open suno | ma Lominija · ma Lowenki · ma Lusi · ma Mosijo · ma Motowa · ma Pelalusi · ma Posuka · ma Pokasi · ma Seki · ma Ukawina |
| ma Elopa pi pini suno | ma Esalasi · ma Kanse · ma Lisensan · ma Lusepu · ma Monako · ma Netelan · ma Pesije · ma Suwasi · ma Tosi |
| ma Elopa seli | ma Antola · ma Elina · ma Epanja · ma Italija · ma Kiposi · ma Lowasi · ma Lowensina · ma Mata · ma Potuke · ma Posan · ma Samalino · ma Sewenamaketonija · ma Sinakola · ma Sipe · ma Sopisi · ma Tuki · ma Wasikano |